text: [{"text_idx": "#000004", "text": "Hawaasni Muslimaa Itoophiyaa mirgi amantiisaa akka kabajamu waggoota hedduuf, keessattuu bara 2012 irraa eegalee, qabsoo hadhaawaa taasisaa turee jira. Miseensonni Koree Fala Barnaadduu hawaasichaa gaaffilee mirgaa ummanni kaase qabatanii karaa nagayaatiin mootummaaf gaaffii waan dhiheessaniif qofa sobaan \u201cshorkorkeessummaan\u201d yakkamanii dararamanii jiru. Qabsoo ummataatiin hayyoonni hawaasichaa kanneen akka Uztaaz Ahmaddiin Jabal, Uztaaz Kaamil Shamsuu fi kkf mana hidhaatii hiikamanis gaafileen isaan hidhamaniif har\u2019as deebii hin arganne. Namoonni gaaffilee mirgaa kana waliin walqabatee hidhaman hedduun har\u2019as mana hidhaatti dararamaat jiru."}, {"text_idx": "#000005", "text": "Hawaasni Muslimaa gaaffilee mirga amantii waliin walqabatan gurguddoo armaan gadii gaafachaa turuun ni yaadatama."}, {"text_idx": "#000006", "text": "1. Gaaffii bakka bu\u2019oota hawaasichaa (Miseensota Mana Marii Muslimootaa- Majliisa) bilisaan filachuu:\nGaaffiin ijoon hawaasichi Muslimaa kaasaa ture gaaffii bakka bu\u2019oota ofii bilisaan filachuuti. Gaaffiin kun har\u2019as deebii hin arganne. Majiliisni amma maqaa Hawaasichaatiin daldalu hawaasichaan hin filatamne. Basaastotaa fi kaadiroota siyaasaa kan ummata cunqursantu damee tikaa mootummaatiin ummatarra dirqamaan kaa\u2019ame. Namoonni kunniin hawaasicha bakka bu\u2019uu gonkumaa hin danda\u2019an. Barnoota amantii Islaamaas warra qabanii miti. Kanaaf, Majiliisni seeraan alaa kun diigamee hawaasichi bakka bu\u2019oota ofii kallattiin filachuu danda\u2019uu qaba."}, {"text_idx": "#000007", "text": "2. Mootummaan dhimma amantii keessa galuu akka dhaabuu fi loogummaa Muslimoota irratti raawwatamu dhaabsisuu: Faallaa Heera Biyyattii keewwattoota 11 fi 27tiin mootummaan dhimma amantii Islaamaa jidduu seenee ilaalcha murna \u201cAhbaash\u201d jedhamuu dirqamaan hawaasa Muslimaa irratti fe\u2019aa turee jira. Kana malees, Muslimoonni iddoowwan akka Aksum jiraatan bakka Masjiida (manneen amantii) itti ijaarratan dhoorkatamanii hanga har\u2019aatti dararaa guddaa argaa jiru. Mootummaan dhimma amantii keessa seenuu dhaabuudhaan mirga walqixxummaa amantii heeraan mirkanaa\u2019e osoo hin sharafin kabajuu qaba."}, {"text_idx": "#000008", "text": "3. Dhaabbileen barnootaa fi amantii kan qabeenya hawaasichaa ta\u2019an kanneen akka koolleejjii Awwaliyaa qaama hawaasichi filateen akka bulan gaafatamaa turee jira. Majiliisni seeraan ala maqaa hawaasa Muslimaatiin daldalu dhaabbilee barnootaa fi amantii bulchuu irraa akka of qusatu mootummaan deeggarsa barbaachisu taasisuu qaba."}, {"text_idx": "#000009", "text": "4. Sirni diinagdee Hawaasa Muslimaa moggaatti dhiibu akka dhaabbatuu fi Baankiin Islaamaa (Islamic Bank) hawaasichaan akka hundaa\u2019u eeyyamuu:\nAkkaataa seera amantii Islaamaatti dhala (ribaa-interest) nyaachuun dhoorgaadha; haraama. Sababa kanaaf, hawaaasni Muslimaa baankota idileetti sirriitti fayyamaa hin jiru. Rakkoo kana furuuf Baankii Dhala-Maleessaa (interest free bank) hundeessuuf waggoota muraasa dura tattaaffii cimaa godhanii \u201cBaankii Zamzam\u201d jedhamu hundeessuuf ulaagaa seeraa hundaa guutanii erga xumaranii booda, mootummaan eeyyama laachuu diduudhaan hundeeffama baankichaa ugguree jira."}, {"text_idx": "#000011", "text": "Hawaasni Muslimaas hanga gaaffiileen mirgaa isaanii deebii argatutti, hanga sagaleen isaanii guutuun guututti dhagahamutti qabsoo finiinsuu qabu. Bakka mirgi hawaasa Muslimaa hin kabajamnetti, mirgi Oromoo fi ummattoota biyyattii kabajamuu hin danda\u2019u."}, {"text_idx": "#000012", "text": "September 17, 2018 at 10:13 pmMasha ALLAHReply"}, {"text_idx": "#000015", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000017", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]